**Той възкръсна!**

*(сценка)*

*Герои: 2 (водещ и гост)*

*Времетраене: 4 минути*

*Пригответе сцена подобна на тв-студио.*

**Водещ:** Добро утро, скъпи зрители на нашия сутришен блок „Здравей, Ерусалим“. Започваме с горещата новина от вчерашния ден: Смъртта на местен Рави (Учител) води до противоречия, след като тялото Му изчезна от гробницата. Войниците твърдят, че Неговите последователи да откраднали тялото, докато те са спали на поста си. Тук при нас сме поканили началника на римската стража, който е пазил гроба на този Учител. Първият ни въпрос към него е: Защо изобщо се наложи да пазите това място?

**Гост:** Ами този Рави, Исус, твърдеше, че след смъртта Си ще възкръсне от мъртвите. Изпратиха ни там, за да сме сигурни, че учениците Му няма да дойдат и да откраднат тялото Му, а след това да разказват, че е възкръснал.

**Водещ:** Значи, оказва се, че мисията ви се е провалила?

**Гост:** Ами, не бих го нарекъл провал.

**Водещ:** Но тялото липсва. Вие твърдите, че те са го откраднали, докато сте спели.

**Гост:** Чакайте, чакайте. Вие знаете ли какво е наказанието за спане повреме на пост?

**Водещ:** Доколкото ми е известно – смърт.

**Гост:** Точно така. Моите момчета не са спали на поста си.

**Водещ:** Тогава какво точно се случи?

**Гост:** Стана голямо земетресение изведнъж. И всички ние бяхме хвърлени назад на земята като торби със слама. Никой не спеше в този момент. Не и в моята смяна. Просто изпопадахме на земята.

**Водещ:** Значи земетресението ви е съборило?

**Гост:** Не и мен. Аз успях да се задържа на краката си.

**Водещ:** И какво стана след това?

**Гост:** Ами тогава се появи това същество. Беше цялото осветено като слънцето. И наоколо всичко стана ярко светло. Отиде до входа и отмести камъка. Успях да погледна вътре и там беше празно!

**Водещ:** И какво направихте в този момент?

**Гост:** Ами, ъ-, ами…

**Водещ:** Да?

**Гост:** Добре де. Уплаших се. Ужасно се уплаших… и припаднах.

**Водещ:** Припаднал сте?

**Гост:** Да, и вие щяхте да направите същото! Никога не съм виждал подобно същество в живота си преди. Беше като светъл призрак.

**Водещ:** Ето, имаме вече новина! Доколкото е известно на началника на римската стража, призрак е откраднал тялото.